মেডিক্যাল কলেজ কতৃপক্ষের তরফে জানা গিয়েছে, পুরনো হস্টেলগুলিতে মোট ৯৪টি আসন খালি রয়েছে। পুরনো ছাত্রদের মধ্যে হস্টেলের আবেদনকারীর সংখ্যা প্রায় ২০০। বাকি ছাত্রদের কাউন্সেলিংয়ের মাধ্যমে নতুন হস্টেলে থাকতে দেওয়া হবে শনিবার লিখিত ভাবে জানিয়েছেন অধ্যক্ষ।
 নিজস্ব প্রতিবেদন: ১২ দিন পর অবশেষে কাটতে চলেছে মেডিক্যাল কলেজের হোস্টল নিয়ে ছাত্র আন্দোলনের জট। কী করে নতুন হোস্টেল নতুন হোস্টেলে পুরনো ছাত্রদের ঠাঁই দিতে রাজি হয়েছেন ভারপ্রাপ্ত অধ্যক্ষ উচ্ছ্বল ভদ্র। শনিবার রাতে বেরিয়েছে রফাসূত্র। তাতে নতুন হস্টেলের ৩টি তল বরাদ্দ হয়েছে পুরনো ছাত্রদের জন্য। যদিও এই সিদ্ধান্ত কার্যকর করতে স্বাস্থ্যশিক্ষা বিভাগের সহমতি প্রয়োজন বলে জানা গিয়েছে। এর পর অধ্যক্ষের অনুরোধে ২ জন অনশনরত ছাত্র চিকিত্সা নিতে রাজি হয়েছেন।  মেডিক্যাল কলেজ কতৃপক্ষের তরফে জানা গিয়েছে, পুরনো হস্টেলগুলিতে মোট ৯৪টি আসন খালি রয়েছে। পুরনো ছাত্রদের মধ্যে হস্টেলের আবেদনকারীর সংখ্যা প্রায় ২০০। বাকি ছাত্রদের কাউন্সেলিংয়ের মাধ্যমে নতুন হস্টেলে থাকতে দেওয়া হবে শনিবার লিখিত ভাবে জানিয়েছেন অধ্যক্ষ। এর পরই ছাত্রদের অনশন তুলে নিতে অনুরোধ করেন তিনি। এর পর অধ্যক্ষের অনুরোধে ২ ছাত্র চিকিত্সা নিতে সম্মত হন।  সূত্রের খবর, রফাসূত্র তৈরি করে তা স্বাস্থ্যশিক্ষা বিভাগকে পাঠিয়েছেন অধ্যক্ষ। সেখান থেকে অনুমোদন মেলার পরই কার্যকর হবে সিদ্ধান্ত। আন্দোলনকারীদের তরফে খবর, অধ্যক্ষের এই রফাসূত্র মেনে নিতে রাজি হয়েছেন তাঁরা।  ওদিকে রবিবার বিকেলে গণ কনভেনশনের ডাক দিয়েছেন ছাত্ররা।